Sem prebral omenjeno predavanje. Za to sem porabil 10 minut.

Če želimo prebrati datoteko v Pythonu, jo najprej odpremo z open(ime\_datoteke). To nam vrne nek objekt \_io.TextIOWrapper, ki ga lahko potem enostavno preletimo z zanko for – vsaka ponovitev nam da eno vrstico, skupaj z znakom za novo vrstico \n. Zaradi tega lahko pri izpisu izgledajo, kot da so vrstice prazne, zato običajno uporabimo .strip(), da se znebimo teh odvečnih znakov.

Namesto zanke lahko uporabimo tudi metode: read() prebere celotno vsebino kot en niz, readline() prebere eno vrstico, readlines() pa vse vrstice in jih vrne kot seznam. Pomembno je vedeti, da ko enkrat datoteko preberemo, je ne moremo kar še enkrat – če želimo vse znova prebrati, jo moramo ponovno odpreti. Čeprav Python datoteko na koncu funkcije običajno zapre sam, je dobra praksa, da jo vseeno zapremo tudi sami s .close() ali pa uporabimo with.

Za pisanje v datoteko uporabimo open z načinom "w" (to izbriše staro vsebino) ali "a" (doda na konec). Potem z write() napišemo niz v datoteko – ampak pazimo, ker write ne deluje kot print, kar pomeni, da ne moremo kar podajati več argumentov in tudi ne doda sam nove vrstice – \n moramo dodati ročno.

Preden beremo ali pišemo datoteke, je dobro vedeti, kje v računalniku smo – to preverimo z os.getcwd() ali pa spremenimo mapo z os.chdir().

Včasih je bil osnovni standard ASCII, ki ni poznal šumnikov in podobnih znakov. Kasneje so prišle razširitve, npr. CP1250 za našo regijo. Danes pa se večinoma uporablja Unicode, predvsem v obliki UTF-8, ki podpira skoraj vse znake na svetu in je še vedno združljiv z ASCII. Računalnik mora vedeti, kako naj številke prevede v znake, zato je pomembno, da pri odpiranju datoteke uporabimo pravo kodiranje, kot na primer "utf-8" ali "cp1250".