Sem preučil omenjene prosojnice. Za to sem porabil 5 minut.

V Pythonu odpremo datoteko z ukazom open(). Ta funkcija sprejme dva argumenta: ime datoteke in način, kako želimo z njo delati. Na voljo imamo tri glavne načine:

* "w" za pisanje (če datoteka že obstaja, se izbriše),
* "a" za dodajanje na konec datoteke,
* "r" za branje.

Datoteko lahko odpremo tako, da rezultat open() shranimo v spremenljivko – v tem primeru jo moramo kasneje tudi zapreti z close(). Druga možnost je, da datoteko odpremo kar neposredno v stavku, npr. z for vrstica in open("datoteka.txt"), in v tem primeru se datoteka samodejno zapre, kar je praktično.

Če želimo pred odpiranjem preveriti, ali datoteka sploh obstaja, lahko uporabimo os.path.isfile(ime\_datoteke). Ta ukaz vrne True, če obstaja, in False, če ne. Pred uporabo pa moramo uvoziti knjižnico os z import os.

Pri branju imamo več možnosti:

* readline() prebere eno vrstico,
* read(n) prebere n znakov (če n ne podamo, prebere do konca).

Ko pridemo do konca datoteke, obe funkciji vrneta prazen niz – tako vemo, da smo prišli do konca.

Za pisanje v datoteko lahko uporabimo:

* write(), ki zapiše niz v datoteko (pozor, ne dodaja nove vrstice sam),
* print(), ki deluje tako kot običajno, le da dodamo argument file=, npr. print("Besedilo", file=datoteka).

Po vrsticah datoteke se lahko sprehajamo z zanko for ali while.

* **Zanka for**: Deluje zelo enostavno – lahko datoteko najprej odpremo in potem beremo vrstico po vrstico, ali pa kar vse združimo v eni vrstici z for vrstica in open("datoteka.txt"). V tem primeru ni treba datoteke ročno zapirati.
* **Zanka while**: Tu moramo najprej odpreti datoteko, potem pa v zanki beremo vrstico po vrstico z readline(), dokler ne dobimo praznega niza. Lahko tudi uporabimo neskončno zanko while True: in jo prekinemo z break, ko pridemo do konca.