Odpiranje datotek:

* 'r' – branje
* 'w' – pisanje (obstoječo datoteko izbriše)
* 'a' – pisanje na konec

Metode za branje vsebine:

* read – prebere celotno vsebino kot niz
* readline – prebere eno vrstico
* readlines – prebere vse vrstice in jih vrne kot seznam

Metode za pisanje:

* write – zapiše argument v vrstico. Avtomatsko doda \n na koncu
* print(… , file = ime\_datoteke) – uporablja se kot običajen print, le da piše v datoteko

Načini za zapiranje:

* Če datoteko odpremo s pomočjo datotečne spremenljivke, potem je lepa praska, če jo tudi zapremo z metodo close
* Če datoteko odpremo z with – brez uporabe datotečne spremenljivke – datoteke ni potrebno zapirati. Se sama

Pri branju iz datotek moramo paziti na znake za novo vrstico »\n«, ker vse metode za branje preberejo vrstico s tem znakom na koncu. Odstranimo ga z metodo strip.

Ko brskamo po imenikih uporabimo modul os. Ta nam omogoča, da spreminjamo trenuten direktorij, delovni imenik, ustvarimo imenik, ga izbrišemo ali pa preimenujemo. Pri direktnem navajanju imen datotek moramo uporabiti dvojne \ ali pa surove nize. Ko uporabljamo metodo getsize, nam vrne velikost v bytih in ne v kB kot WinExplorer.

Metode za dostop do imenikov:

* listdir – vrne seznam vseh datotek/imenikov v trenutnem direktoriju
* getcwd – vrne trenutni delovni imenik
* chdir – spremeni delovni imenik
* mkdir / rmdir – ustvari / izbriše imenik
* rename – preimenuje datoteko/imenik
* remove – izbriše datoteko

Metode os.path:

* exists – preveri ali datoteka obstaja
* isfile / isdir – preveri tip
* getsize – vrne velikost datoteke
* splitext – loči ime in končnico datoteke
* basename – vrne ime datoteke
* dirname – vrne pot do mape

Pri izpisovanju šumnikov ali katerih koli posebnih znakov moramo paziti, da so v pravem kodiranju. Najbolj osnovno kodiranje se imenuje ASCII, ki podpira samo najosnovnejše znake. V srednji Evropi uporabljamo CP1250, ki vsebuje še šumnike, v splošnem pa se največkrat uporablja UTF-8, ki podpira vse svetovne znake.

Ko beremo datoteke, je vredno vedno določiti v kakšnem kodiranju se berejo, da ne pridemo do težav kasneje. To se naredi, tako da ko odpremo datoteko z open v njo kot argument dodamo encoding = 'utf-8', če hočemo brati v kodiranju utf-8.

NALOGA:

V imeniku je potrebno najti, jih prešteti in izpisati skupno velikost vseh datotek, ki vsebujejo črko a in se končajo s .py.

IDEJA:

Najprej preverimo ali imamo pravice, za dostopanje do teh datotek. Če jih nimamo vrnemo 0, 0.

Potem s pomočjo metode listdir pridobimo seznam vseh datotek in imenikov. S for zanko se sprehodimo skozi seznam in gledamo ali smo našli imenik ali datoteko. Če najdemo datoteko pogledamo njeno končnico in ali vsebuje črko a. Če ta pogoja držita, potem nastavimo velikost s pomočjo getsize in povečamo skupno velikost ter koliko takih datotek je. Če pa najdemo imenik, potem začnemo rekurzivno pregledovati notranjost te datoteke. S tem kar vrne rekurzija povečamo skupno velikost in koliko je takih datotek. Na koncu vrnemo skupno velikost in koliko takih datotek je.